b'\n_START_ARTICLE_\nHelen Hunt\n_START_SECTION_\nUra\n_START_PARAGRAPH_\nHunt tuli tunnetuksi 1990-luvulla televisiosarjasta Hulluna sinuun, jota tehtiin seitsem\xc3\xa4n tuotantokautta vuosina 1992\xe2\x80\x931999. Siin\xc3\xa4 h\xc3\xa4nen kumppaniaan n\xc3\xa4ytteli sarjan tuottaja Paul Reiser. T\xc3\xa4t\xc3\xa4 ennen h\xc3\xa4n oli n\xc3\xa4ytellyt l\xc3\xa4hinn\xc3\xa4 useissa televisioelokuvissa. Hunt voitti sarjasta nelj\xc3\xa4 kertaa Emmyn (1996, 1997, 1998 ja 1999) ja h\xc3\xa4nest\xc3\xa4 tuli sarjan viimeisen\xc3\xa4 kautena televisiohistorian parhaiten palkattu naisn\xc3\xa4yttelij\xc3\xa4._NEWLINE_Huntin l\xc3\xa4pimurtorooli valkokankaalla oli vuoden 1996 menestyselokuvassa Twister. Hunt voitti Oscar-palkinnon parhaasta naisp\xc3\xa4\xc3\xa4osasta elokuvasta El\xc3\xa4m\xc3\xa4 on ihanaa. T\xc3\xa4m\xc3\xa4n j\xc3\xa4lkeen h\xc3\xa4n piti kahden vuoden tauon elokuvista ja keskittyi teatterin\xc3\xa4yttelemiseen._NEWLINE_Hunt palasi vuonna 2000 valkokankaalle elokuvilla Tohtori T ja naiset, Anna hyv\xc3\xa4n kiert\xc3\xa4\xc3\xa4, Cast Away \xe2\x80\x93 tuuliajolla ja Mit\xc3\xa4 nainen haluaa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHuntilla on monia palkintoenn\xc3\xa4tyksi\xc3\xa4. H\xc3\xa4n on yksi harvoista n\xc3\xa4yttelij\xc3\xb6ist\xc3\xa4, joka on voittanut Golden Globen, Emmyn ja Oscarin samana vuonna sek\xc3\xa4 ainoa naisn\xc3\xa4yttelij\xc3\xa4, jolla on nelj\xc3\xa4 per\xc3\xa4kk\xc3\xa4ist\xc3\xa4 Emmy-voittoa._NEWLINE_Hunt oli naimisissa n\xc3\xa4yttelij\xc3\xa4 Hank Azarian kanssa 1999\xe2\x80\x932000. H\xc3\xa4nell\xc3\xa4 on yksi lapsi (s. 2004) nykyisen miesyst\xc3\xa4v\xc3\xa4ns\xc3\xa4 Matthew Carnahanin kanssa.'